Բրիգիտտե Բիրլեյն

Բրիգիտտե Բիրլեյն (, ), ավստրիացի իրավաբան, քաղաքական և պետական գործիչ։ 2019 թվականի հունիսի 3-ից զբաղեցնում է Ավստրիայի անցումային կառավարության կանցլերի պաշտոնը։

Կենսագրություն 
Բիրլեյնը ծնվել է 1949 թվականին Վիեննա քաղաքում։ Հենց այնտեղ էլ ավարտել է դպրոցը և ընդունվել Վիեննայի դաշնային 3-րդ գիմնազիա։ Այնուհետև ավարտել է Վիեննայի համալսարանի իրավաբանական ֆակուլտետը։ 1971 թվականին իրավաբանական գիտությունների դոկտորի գիտական աստիճան է ստացել։

Եղել է դատախազության գլխավոր փաստաբանը, 1990-2002 թվականներին եղել է կառավարության գլխավոր դատախազը, իսկ 2001-2003 թվականներին՝ Գործադիր խորհրդի և Դատախազների միջազգային ասոցիացիայի անդամ։

2003 թվականին Բիրլեյնը դարձել է Ավստրիայի Սահմանադրական դատարանի անդամ։ 2018 թվականի հունվարից դարձել է Սահմանադրական դատարանի նախագահ՝ դառնալով առաջին կինը, ով զբաղեցնում է այդ պաշտոնը։ 2019 թվականին նրան տրվեց մեկ այլ լիազորություն, այն է՝ ձևավորել և ղեկավարել Ավստրիայի կառավարությունը՝ մինչև 2019 թվականի սեպտեմբերին կայանալիք ընտրությունները։

Պետության ղեկավարի պաշտոնում 
2019 թվականի հունիսի 3-ին Ավստրիայի խորհրդարանը հաստատեց Բիրլեյնի թեկնածությունը՝ Ավստրիայի կառավարության ղեկավարի պաշտոնում, և այդպիսով նա դարձավ առաջին կինն Ավստրիայում, ով զբաղեցնում է այդ պաշտոնը։

Անձնական կյանք 
Բիրլեյնն ամուսնացած չէ և երեխաներ չունի։ Նրա զուգընկերն ինքնաբացարկ ներկայացրած դատավոր Էռնեստ Մաուրերն է։

Ծանոթագրություններ

Արտաքին հղումներ 
 Բրիգիտտե Բիրլեյն 

21-րդ դարի կին քաղաքական գործիչներ
Ավստրիացի կին դատավորներ
Վիեննայի համալսարանի շրջանավարտներ
Կառավարության կին ղեկավարներ
Ավստրիայի քաղաքական գործիչներ
Ավստրիացի իրավաբաններ
Ավստրիացի պետական գործիչներ